શીર્ષક: BBC ISWOTY : પુરુષોની સરખામણીમાં મહિલા ખેલાડીઓને ત્રીજા ભાગ કરતાં પણ ઓછું કવરેજ મળે છે: BBC સંશોધન\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
2017થી 2020 દરમિયાન બે અંગ્રેજી રાષ્ટ્રીય દૈનિકોનાં 2000થી વધુ અંકની સૅમ્પલ સાઇઝ પર આ વિશ્લેષણ થયું હતું. તેમાં જાણવા મળ્યું કે અખબારોનાં ફ્રન્ટ પેજ પર મહિલાઓને લગતી સ્પૉર્ટ્સ સ્ટોરીઝનું પ્રમાણ એક ટકા કરતાં પણ ઓછું હતું. 

મીડિયામાં મહિલા ખેલાડીઓનું સ્થાન

2017માં આ સંશોધનની શરૂઆત થઈ ત્યારે રમતગમતને લગતા 10 સમાચારમાંથી માત્ર એક સમાચાર મહિલા ખેલાડીઓ વિશે લગતો હતા. 

2020ના અંત સુધીમાં તેમાં ઘણો સુધારો થયો હતો. જોકે, સંશોધન દર્શાવે છે કે આ ગાળામાં મહિલા ખેલાડીઓને લગતા કવરેજમાં ભારે ઊતાર-ચઢાવ આવ્યો હતો.

આ ટ્રેન્ડનું કારણ કદાચ એ હોઈ શકે કે ઑલિમ્પિક્સ, કૉમનવેલ્થ ગેમ્સ, ટેનિસ ટુર્નામેન્ટ અથવા બૅડમિન્ટન લિગ જેવા રમતોત્સવની નિયમિત જાહેરાતો થતી રહી હતી. 

તેના કારણે આ ગાળામાં મહિલા ખેલાડીઓ વિશે કવરેજ આપવામાં આવતું હતું. ઉદાહરણ તરીકે કોવિડ-19 આખી દુનિયામાં ફેલાયો તે અગાઉ ટોક્યોમાં આગામી ઑલિમ્પિક્સ રમાશે કે નહીં તે વિશે અટકળો થતી હતી. તેથી ઑલિમ્પિક્સ ક્વૉલિફાયર્સ અને નવા રૅકોર્ડ વિશે અહેવાલો પ્રકાશિત થતાં હતા. 

2020ની શરૂઆતમાં આઇસીસી વીમેન્સ ટી-20 વર્લ્ડ કપ તેનું એક ઉદાહરણ છે જેમાં ભારતીય ટીમ ફાઇનલ સુધી પહોંચી હતી. 

તેમાં ભારતીય બૅટ્સમેન શફાલી વર્માને ખાસ હાઈલાઇટ કરવામાં આવ્યા હતા જેમણે સમગ્ર ટુર્નામેન્ટમાં શાનદાર બેટિંગ કરીને રૅકોર્ડ બનાવ્યો હતો. 

આ ટુર્નામેન્ટ દરમિયાન અખબારોમાં તેમનાં વિશે ઘણા અહેવાલ છપાયા હતા. જેમ કે, 'શફાલી વર્મા કોણ છે?' અને 'શફાલી વર્મા આપણને પ્રેરિત કરે છે?'

કઈ રમત પર સૌથી વધુ ધ્યાન અપાય છે?

સંશોધનમાં જાણવા મળ્યું કે અખબારોમાં મહિલા ખેલાડીઓને લગતા સમાચાર આપવાનું આવે ત્યારે ટેનિસને સૌથી વધુ કવરેજ મળતું હતું. બૅડમિન્ટન, ઍથ્લેટિક્સ, બૉક્સિંગના અહેવાલોને પણ પ્રાથમિકતા અપાઈ હતી. 

પી વી સિંધુ, સાનિયા મિરઝા, સાઇના નેહવાલ અને મેરી કોમ જેવી મહિલા ખેલાડીઓને સંશોધનનાં સમયગાળા દરમિયાન અખબારોનાં ફ્રન્ટ પેજ તથા રમતગમતના પાના પર જગ્યા મળી હતી. 

રસપ્રદ વાત એ છે કે મિક્સ્ડ ખેલાડીઓ કે ટીમની સરખામણીમાં સિંગલ ખેલાડીઓને વધારે કવરેજ અપાયું હતું. 

લગભગ 50 ટકા જેટલાં સમાચાર સિંગલ મહિલા ખેલાડીઓ વિશે હતા જ્યારે 21 ટકા અહેવાલ પુરુષ અને મહિલા ખેલાડીઓ બંને માટે કવર કરાયાં હતાં.

કવરેજની ગુણવત્તા

અખબારોનાં સ્પૉર્ટ્સ પેજ પર પુરુષ ખેલાડીઓ છવાયેલા રહે છે. તેમના મોટી સાઇઝના, ઍક્શન-પૅક્ડ ફોટા છપાય છે. 

પરંતુ મહિલા...